Ministerstva vnútra Slovenskej republiky

Centrum podpory Trenčín, Jilemnického 1, 911 42 Trenčín

Č. p. : CPTN-2022/002756-003

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – Centrum podpory Trenčín

Adresa: Jilemnického 1, 911 42 Trenčín

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Ing. Michaela Blažejová

Telefón: 0961 20 5357

E-mail: michaela.blazejova@minv.sk

URL zverejnenej zákazky: https://josephine.proebiz.com/sk/tender/24019/summary

###

### II. Opis

Názov zákazky:

Preprava ľudských pozostatkov a ľudských ostatkov v rámci Krajského riaditeľstva Policajného zboru v Trenčíne a jemu podriadených útvarov a Okresného riaditeľstva Policajného zboru v Trenčíne a jemu podriadených útvarov na súdnu pitvu

Druh zákazky: služba

Spoločný slovník obstarávania (CPV): 98370000-7 POHREBNÉ A SÚVISIACE SLUŽBY

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Ministerstvo vnútra Slovenskej republiky - Krajské riaditeľstvo Policajného zboru v Trenčíne a jemu podriadené útvary a Okresné riaditeľstvo Policajného zboru v Trenčíne a jemu podriadené útvary

Termín splnenia zákazky:

Priebežne počas trvania zmluvy, najviac však 24 mesiacov od nadobudnutia účinnosti zmluvy

Opis predmetu zákazky:

Prevoz a odvoz ľudských pozostatkov a ľudských ostatkov v rámci celého Krajského riaditeľstva Policajného zboru v Trenčíne a jemu podriadených útvarov a Okresného riaditeľstva Policajného zboru v Trenčíne a jemu podriadených útvarov na súdnu pitvu do chladiaceho prípadne mraziaceho zariadenia v Martine alebo Nitre. Uchádzač sa zaväzuje vykonávať prevoz a odvoz ľudských ostatkov a pozostatkov nepretržite 24hodín, najneskôr však do 60 minút od telefonického nahlásenia objednávateľom. Uchádzač, ktorý bude zabezpečovať manipuláciu s ľudskými pozostatkami a ostatkami v rámci celého uvedeného okresu musí brať do úvahy, že uvedenú službu si bude fakturovať iba od hraníc daného okresu, pre ktorý je vyhlásená služba. Cena za uvedené služby musí byť uvedená ako cena bez DPH, sadzba DPH, výška DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná. Ponuka musí obsahovať minimálne všetky informácie, údaje a položky tak, ako je priložené v tabuľke.

|  |  |  |  |  |
| --- | --- | --- | --- | --- |
| bod | názov služby | cena za úkon v € bez DPH | DPH 20% | cena za úkon v € s DPH |
| 1. | Cena za 1 km (z miesta výjazdu na miesto určenia) |   |   |   |
| 2. | Manipulácia so zosnulým |   |   |   |
|   | Použitie chladiaceho boxu (cena za 1 hod.) |   |   |   |
|   | Použitie mraziaceho boxu (cena za 1 hod.) |   |   |   |
|   | Transportný vak (cena 1ks) |   |   |   |
|   | Čakacia doba - výkon na mieste (cena za 1 hod.) |   |   |   |
|   | Dezinfekcia vozidla |   |   |   |
|   | Súčet cien (bod 2.) |   |   |   |
| 1.+2. | Súčet cien (bod 1. a bod 2.) |   |   |   |

### III. predpokladaná hodnota zákazky:

### Predpokladaná hodnota zákazky je maximálne 7.500€ bez DPH za celý predmet zákazky.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“.

Použije sa elektronická aukcia: Nie

Lehota na predkladanie ponúk:

Dátum: 10. 06. 2022

Čas: 15:00 hod.

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese https://josephine.proebiz.com.

### V. Podmienky účasti

1. Doklad o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia

2. Doklad, podpísaný a opečiatkovaný prevádzkový poriadok schválený Regionálnym úradom verejného zdravotníctva – neoverená kópia

### VI. Kritériá vyhodnotenia ponúk

Najnižšia cena ako súčet cien za celý predmet obstarávania (súčet cien bod 1. a bod 2. tabuľky v II. časti tejto výzvy). V prípade rovnosti súčtu cien bude rozhodovať ponuka uchádzača s nižšou cenou za 1 km prevozu z miesta výjazdu na miesto určenia (bod 1. tabuľky v II. časti tejto výzvy).

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude zmluva a objednávky podľa potreby na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže plnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie.

V Trenčíne, dňa 27. 05. 2022

 ..................................

 Mgr. Roman Šulavík